Clara Rullmann
Clara Rullmann (Hallum, 1961) is in pianist, koardirigint, arranzjeur, komponist, coach en songwriter út Ingelum. Sjongt en spilet neist piano en toetseboerd by artysten as Rients Gratama en Gerrit Breteler. Docht Muzykekspresje foar minsken mei in beheining en is dosint by projekten yn basis- en fuortset ûnderwiis. As koördinator en coach jout se workshops foar ûnderwiis en bedriuwslibben. Sa is se bygelyks sjuerylid Bernesjongfestival. 

As dochter fan in dûmny groeide se op yn Hallum, yn 1978 ferhuze se nei Ljouwert. Gie fan 1980-1986 nei it konservatoarium yn Ljouwert mei as haadfakken piano en skoalmuzyk. Byfakken wiene sang en dwersfluit. Tusken 1986-1996 hie se in privee-praktyk foar pianolessen. Yn 1992 ferskynde fan har en sjonger Andries Kobus in CD mei Fryske lietsjes.
Yn 1991 waard se dosinte oan it Sintrum foar de Keunsten a7 op It Hearrenfean en soe dit oant 2009 dwaan bliuwe. Ek coaching, workshops en de muzykekspresje hearden ta har wurk. Dêrnei rjochte se har hielendal op it spyljen en skriuwen fan muzyk.

Wurke mei oan

Teater 
 1991 - 1992: Kabaretselskip Twirre en Kinders Hoogenoodt
 1990 - 2010: Iepenloftspul Jorwert as muzikaal lieder, komponist, arranzjeur en vocal coach. Belutsen by produksjes as My fair Lady, Anatevka, Oliver, Zorba de Griek, Dreigroschenoper en Kabaret. Troch de jierren mei meiwurking fan ûnder mear Nynke Laverman, Sietze Pruiksma, Tineke Postma, Peter van der Zwaag, Hubert Heeringa en regisseur Romke Toering.
 2000: Oliver (bernemusical) 
 2002: Noardlik Krystsirkus Ljouwert (toetsenist)
 2003 - 2004: Alleen op de Wereld, teatertour mei orkest fan Peter van der Zwaag.
 2009: Cirque d'Hiver Roermond (toetsenist)
 2010: Frij foarstelling oer fijheid en gearhing fan saken

Artysten 
 2002: Hessel van der Wal
 2005: Robert Long 
 2005 - 2007: Tom Parker and the New London Chorale 
 2008 - 2010: Willeke Alberti, teatertoer, ferskate festivals en fersoargingstehuzen 
 2009 - no: Rients Gratama. Optredens as Nijjiersshou yn It Posthús Teater en de jubileumdei fan de Feriening Fryske Alevestêden.
 2010: Scrooge op de Fok, jubileumfoarstelling fan it Posthuisteater skreaun en spile troch Rients Gratama (mei fierder u.o. Freark Smink en Maaike Schuurmans).
 2010 - no: Gerrit Breteler piano, toetsen, akkordeon en vocals

Ferskaat 
 2001 - 2002: Fryske Stjerrejûn
 2004: De Kameleon ontvoerd (teaterfoarstelling)
 2005: Appeltsje ete (125 jier Jorritsma Bouw)
 2006: 125 jaar Druk (jubileumfoarstelling drukkerij Van der Eems)
 2006: Friesland Vaart 
 2008: Oer de Seedyk, in Frysk teatraal requiem fan Gerrit Breteler.
 2008 - no: Omrop Fryslân. Makke komposysjes, arranzjeminten, lietteksten en vocal coaching foar it berneprogramma WitWat en it Boskwyfke. 
 2007 - 2009: Iepenloftspul Jorwert komposysjes en arranzjeminten foar In Dûbele Nelson (2007), Jou my wjukken (2008), Tuskentiid (2009)
 2006 en 2009: Binnenloftspul Weidum, komposysjes en arranzjeminten foar Ferlet (2006) en Hotel de Botel (2009)
 2009: De club fan Sinteklaas
 Baas boppe Baas (revu mei Meriyem Manders en Rense Westra)
 Beant Baas for President (revu, 2010)
 2010: SSIL (nij Ljouwerter Sinteklaasliet)

Utjeftes 
 1998 - Handig begin en Handig Vervolg (spylstikjes foar jonge pianisten, 1998)
 1998 - Vierhandig 
 2003 - Tomke Winterboek 
 2005 - Noömi (komposysjes)
 2006 - Toets & Spel (meardielige pianometoade mei dvd en cd)

Frysk komponist
Frysk muzikant
Frysk pianist
Frysk dirigint
Frysk lietsjeskriuwer
Persoan berne yn Hallum
Ingelum
Persoan berne yn 1961